Kui igav hakkab, võib alati nõudepesumasina vett täis lasta ja siis selle laadungi väikese nõudepesušvammiga kaussi tühjendada. Annab sooja ja põletab ühtlasi ka mõne kalori. Miinuseks on aga see, et nohu hakkab üle minema ja ma tunnen kõiki neid lõhnu, mida ei oleks vaja tunda.    Ja siis võib keerata wc-poti vee lahti ja korraldada uputuse, sest ka uus pott lekib. Saaksin enda peale jumalate viha ja arendada suhtlemisoskust antiigihuviliste alumiste naabritega.    Ja siis võib  pidevalt helistada me ihutorumehele. Eile ta üldse telefonile ei vastanud, mõtlesin juba, et äkki on kanalisatsiooniauku kukkunud, a polnud tal häda midagi.    Soe on mul endiselt siis, kui tekialune radiaator soojendab või saunas. Seepärast on trennihullus hea - saab tihti saunas käia. Ja spordipoes trennipükse vaatamas,jõuluvanalt pulsikella soovida ja pläkutada balance'ist, shapingust, spinningust, kaloritest ja muudest mu ajju ja sõnavarra tekkinud maailmaasjadest.